**HD Lisa 2 ATL**  
**Narva linna avaliku bussiveo teenindamise lepingu projekt**

**Narva Linnavalitsuse Arhitektuuri- ja Linnaplaneerimise Amet,** registrinumber 75029820, asukoht Peetri plats 5, 20308 Narva (edaspidi: *tellija*), keda esindab direktori kohusetäitja Natalja šibalova ja ..., registrinumber …, asukoht …(edaspidi: *vedaja*), keda esindab …, eraldi nimetatud *pool* ja koos *pooled*, sõlmisid käesoleva bussiliiniveo avaliku teenindamise lepingu, mis on haldusleping, (edaspidi *leping*) järgmises:

1. **Üldsätted**

* 1. Lepingu eesmärgiks on reguleerida poolte suhteid, õigusi, kohustusi ning vastutust lepingu objektiks oleva Narva linna bussiliiniveo korraldamisel vedaja poolt.
  2. Leping sätestab avaliku bussiliiniveo tingimused, tuginedes Euroopa Parlamendi ja nõukogu määrusele (EÜ) nr 1370/2007, ühistranspordiseadusele (edaspidi ÜtS), haldusmenetluse seadusele (edaspidi HMS) ja tellija poolt läbiviidud riigihanke "Avalik bussiliinivedu Narva linnas", viitenumber ….., tingimustele ning vedaja edukaks tunnistatud pakkumusele. Samuti sätestab leping avaliku bussiliiniveo liinikilomeetri maksumuse (edaspidi: *liinikilomeetri maksumus*) arvestamise põhimõtted ning tellija poolt vedajale sihtotstarbelise toetuse (edaspidi: *toetus*) maksmise alused ja korra.
  3. Poolte esindajad kinnitavad, et neil on kõik õigused ja volitused sõlmida leping esindatava nimel ning nad ei tea ühtegi takistust lepinguga võetud ja selles sätestatud kohustuste täitmiseks.
  4. Lepingu dokumendid koosnevad käesolevast lepingust, lepingu lisadest ning lepingu võimalikest muudatustest ja täiendustest, juhul kui need lepitakse kokku pärast lepingule allakirjutamist.
  5. Käesoleva lepingu lahutamatuteks osadeks on:  
     1.5.1 Lisa 1 Jooksva aasta liinikilomeetri maksumus ja veomaht;  
     1.5.2 Lisa 2 Avaliku liiniveo toetuse aruanne maanteetranspordi kohta;  
     1.5.3 Lisa 3 Sõitjate ja piletiaruanne;  
     1.5.4 Lisa 4 Ebaregulaarsete veootsade aruanne;  
     1.5.5 Lisa 5 Vedaja pakkumus /*lisatakse eduka pakkumuse maksumuse vorm*/;  
     1.5.6 Lisa 6 Sõiduplaanid.

1. **Lepingu objekt ja toetuse maksmine**
   1. Lepingu objektiks on bussiliiniveoteenuse tellimine tellija poolt ja vastava teenuse osutamine vedaja poolt avalikul liiniveol Narva linna bussiliinidel ajavahemikus 01.02.2016 kuni 31.01.2022.
   2. Leping sõlmitakse Euroopa Parlamendi ja nõukogu määruse (EÜ) nr 1370/2007 ja ÜTS § 10 lõike 1 alusel. Vedaja teostab avaliku liiniveo korraldamisel sõiduplaanijärgset veoteenust lepingu lisas 6 toodud liinidel ja mahus ning osutab muid veoteenusega kaasnevaid teenuseid.
   3. Lepingu täitmiseks kohustub tellija maksma vedajale toetust sõiduplaanijärgse  
      veoteenuse ja avaliku teenindamise kohustusega kaasnevate teenuste eest vastava eelarveaasta linnaeelarvest või muudest tuluallikatest selleks sihtotstarbeliselt eraldatud vahendite arvelt seaduses ja lepingu punktis 3 sätestatud korras.
   4. Tellija kehtestab sõiduplaanid ning muudab veomahtusid arvestades hankedokumentides sätestatud veomahtu ja käesoleva lepingu punkti 6.1.5.
   5. Tellija poolt makstava sihtotstarbelise toetuse suurus bussiliiniveo korraldamiseks igaks järgnevaks eelarveaastaks sõltub liinikilomeetri maksumuse ning piletitulu vahest. Liinikilomeetri maksumus vormistatakse eraldi käesoleva lepingu lisana 1 pärast vastava aasta linnaeelarve vastuvõtmist, arvestades ühistranspordi hinnaindeksi ja vedaja kulude muutumist ning ühistranspordi toetuseks ja lepingu täitmiseks eraldatud vahendite suurust.
   6. Tellija planeerib eelarvevahendeid järgnevateks eelarveaastateks edukaks tunnistatud pakkumuses esitatud maksumuse ja lepingu alusel, arvestades vedaja põhjendatud taotlusi toetuse arvestamise aluseks oleva liinikilomeetri maksumuse muutmiseks lepingu punktis 3 sätestatud korra kohaselt.
2. **Vedaja toetuse arvestamine**
   1. Vedajale makstav toetus on vedajale lepingu kohustuste täitmise eest makstav hüvitis, mille tellija arvestab vedajale korrutades lepingu objektiks olevatel bussiliinidel vastavalt sõiduplaanile tegelikult teostatud töömahu (liiniläbisõidu km) lepingus sätestatud liinikilomeetri maksumusega (eurot/km), millest arvestatakse maha hankedokumentides sätestatud arvestuslik piletitulu Juhul, kui tegelik piletitulu ja muud tulud kokku liinikilomeetri kohta osutuvad liinivõrgu teenindamisel kõrgemaks või madalamaks, siis vastavalt vähendatakse või suurendatakse vedajale makstava toetuse määra 50% ulatuses tegeliku ja arvestusliku piletitulu vahe ulatuses.  
      Vedajale ühe liinikilomeetri kohta makstava toetuse määr arvutatakse alljärgneva valemi alusel.

Toetuslkm = T – Parv – (Pteg – Parv)x0,5

*kus*

*Toetuslkm on ühe liinikilomeetri kohta makstav toetus*

*T on liinikilomeetri maksumus*

*Parv on lepingus sätestatud arvestuslik piletitulu liinikilomeetri kohta*

*Pteg on tegelik piletitulu liinikilomeetri kohta*  
*(Näide 1: Juhul kui teenindusperioodil on liinikilomeetri maksumus 2,000 eurot/lkm, arvestuslik piletitulu laekumine 0,50 eurot/lkm ja tegelik piletitulu 0,56 eurot/lkm, siis on vedajale makstav toetus liinikilomeetri kohta (2,000-0,50-(0,56-0,50)x0,5) = 1,47 eurot/lkm.*  
*(Näide 2: Juhul kui teenindusperioodil on liinikilomeetri maksumus 2,000 eurot/lkm, arvestuslik piletitulu laekumine 0,50 eurot/lkm ja tegelik piletitulu ja muu tulu 0,44 eurot/lkm, siis on vedajale makstav toetus liinikilomeetri kohta (2,000-0,50-(0,44-0,50)x0,5) = 1,53 eurot/lkm.)*

1. Tellija poolt lepingu punkti 3.1. kohaselt tegelikult teostatud töömahu järgi  
   arvestatud toetusest arvatakse maha lepingus sätestatud korras vähendatud toetussumma ja viivised. Üleplaanilise töö eest toetust ei maksta, väljaarvatud eelnevalt tellijaga kokku lepitud juhtudel. Tellijast ja vedajast mittesõltuvate töömahtude muudatuste korral käsitletakse ja lahendatakse toetuse maksmise küsimus iga juhtumi korral eraldi. Piletihinna tõstmisel tellija poolt suurendatakse punktis 3.1 sätestatud arvestuslikku piletitulu liinikilomeetri kohta 75% ulatuses piletihinna tõusust ning võetakse nimetatud  
   viisil muudetud arvestuslik piletitulu toetuse arvestamisel aluseks*.*
2. Juhul kui tegelik piletitulu tõus osutub oluliselt madalamaks piletihinna tõusust, siis korrigeeritakse tellija poolt vastavalt arvestuslikku piletitulu. Piletituluks loetakse kõigi piletite müügist, sealhulgas sõidukaardid, sooduspiletid jne, saadud summat ilma käibemaksuta. Seega piletimüügi protsessi kulud ehk erinevate müügikanalite kasutamise kulud sisalduvad samuti arvestuse aluseks olevas piletitulus ja neid enne arvestuse tegemist piletitulust maha ei arvestata.
3. Vedaja poolt pakkumuses esitatud liinikilomeetri maksumus on vedajale makstava toetuse arvestamise aluseks vastavalt lepingu punktides 3.1 ja 3.2 sätestatule kogu lepingu kehtivusaja vältel ning selle erandlik muutmine on võimalik ainult käesolevas lepingus nimetatud alustel ja korras.
4. Põhjendatud ja vedajast mittesõltuvatel asjaoludel saab toetuse arvestamise aluseks olevat vedaja pakkumuses esitatud liinikilomeetri maksumust lepingu kehtivusaja vältel muuta juhul, kui vedaja tegelikud kulud on reaalselt muutunud, kuid lepingu kehtivuse aastal ei või liinikilomeetri maksumus olla suurem kui Statistikaameti, Maanteeameti või Majandus- ja Kommunikatsiooniministeeriumi andmete alusel alltoodud valemi järgi arvutatud liinikilomeetri maksumuse piirmäär:

**Tt = (Ip x Tt-1)**

kus  
**Tt** – liinikilomeetri maksumuse piirmäär aastal t (eurot/km);  
**Tt-1** – liinikilomeetri maksumus aastale t eelneval aastal (eurot/km);  
**Ip** – liinikilomeetri maksumuse muutumise indeks perioodil p võrreldes eelneva perioodiga;  
**Ip** = 0,37 DKp + 0,35 Pp + 0,16 THIp + 0,12, kus  
DKp – diiselkütuse hinnaindeks perioodil p võrreldes eelneva perioodiga;  
Pp – bussiettevõtete keskmise palga indeks perioodil p võrreldes eelneva  
perioodiga, selle puudumisel Statistikaameti vastav maismaatranspordi  
näitaja;  
THIp – tarbijahinnaindeks perioodil p võrreldes eelneva perioodiga.  
Periood p on IV kvartalist III kvartalini (01. oktoober kuni 30. september) kaasa arvatud. (Näide: 2017. aasta liinikilomeetri maksumuse piirmäära arvutamiseks kasutatav liinikilomeetri maksumuse muutumise indeks (indeks Ip) leitakse perioodi 01.10.2015 kuni 30.09.2016 indeksi ja perioodi 01.10.2014 kuni 30.09.2015 indeksi jagamisel).

1. Liinikilomeetri maksumust korrigeeritakse üks kord kalendriaastas vedaja taotlusel või tellija enda algatusel. Esimesel lepinguaastal 01.02.2016 - 31.01.2017 liinikilomeetri maksumust ei muudeta. Vedaja esitab põhjendatud taotluse koos tõenditega kulude reaalsest muutumisest järgneva aasta liinikilomeetri maksumuse muutmiseks tellijale hiljemalt 01. novembriks. Juhul kui liinikilomeetri maksumust muudetakse, siis võetakse see toetuse arvestamise aluseks alates 1. veebruarist järgmisel aastal.
2. Liinikilomeetri maksumuse piirmäär kuni 31.01.2017 on vedaja pakkumuses esitatud liinikilomeetri maksumus. Võttes arvesse, et teise aasta (s.o 01.02.2017 – 31.01.2018) liinikilomeetri maksumuse kehtestamisel ei ole võimalik tugineda vedaja tegelike kulude muutumisele võrreldes eelmise perioodiga, tugineb tellija liinikilomeetri maksumuse muutmisel vedaja põhjendatud taotlusele, kuid liinikilomeetri maksumus ei saa ka teisel aastal ületada punktis 3.5 toodud valemi alusel arvutatud liinikilomeetri maksumuse piirmäära. Hindade korrigeerimise tulemusena võib liinikilomeetri maksumus nii tõusta kui langeda.
3. Toetuse lepingu objektiks olevate bussiliinide teenindamise eest tasub tellija vedajale hiljemalt teenuse osutamisele järgneva kuu 9. kuupäevaks, kui on täpsustunud toetusest tehtavate mahaarvamiste, saadud piletitulu ning vedaja on edastanud tellijale toetuse maksmise kohta taotluse ning vajalikud aruanded. Vedajale makstava toetusesumma tasub tellija pangaülekandega pangaarvele …. Toetuse maksmise tähtaeg lükkub edasi, kui vedaja ei ole tähtaegselt esitanud lepingu punktides 7.1 ja 7.2 nimetatud aruandeid, selgitusi ja lisateavet ning sellisel juhul maksab tellija toetuse vedaja pangaarvele 15 (viieteistkümne) päeva jooksul alates  
   vedaja poolt kõikide punktides 7.1 ja 7.2 nimetatud nõuetekohaste aruannete,  
   selgituste ja lisateabe esitamisest.
4. **Avaliku bussiliiniveo tingimused**
   1. Üldised tingimused:
      1. Vedaja teostab Narva linna avalikel bussiliinidel sõitjate vedu kooskõlas Eesti Vabariigi õigusaktide ja rahvusvahelise õigusega, hankedokumentides esitatud tingimustega, vedaja poolt esitatud ja tellija poolt edukaks tunnistatud pakkumusega, käesoleva lepingu ning selle lisadega.
      2. Vedajal peab olema kogu lepingu kehtivuse ajal kehtiv ühistranspordiluba või  
         ühenduse tegevusluba, mis annab õiguse teostada liinivedu Eestis. Tellijal on igal ajal õigus kontrollida vedaja ühistranspordiloa või ühenduse tegevusloa olemasolu. Kui vedaja ühistranspordiloa või ühenduse tegevusloa kehtivus lõpeb enne käesoleva lepingu tähtaja lõppemist, siis kohustub vedaja esitama tellijale hiljemalt 30 (kolmkümmend) kalendripäeva enne ühistranspordiloa või ühenduse tegevusloa kehtivuse lõppemise tähtaega uue ühenduse tegevusloa. Kui vedaja ei ole hiljemalt 30 (kolmkümmend) päeva enne ühistranspordiloa või ühenduse tegevusloa kehtivusaja lõppemist esitanud tellijale uut ühenduse tegevusluba, lõpeb leping alates ühistranspordiloa või ühenduse tegevusloa kehtivuse lõppemisele järgnevast päevast.
      3. Vedaja peab lepingu täitmisel rakendama konstruktsioonilt Eesti kliimas  
         kasutamiseks sobivaid, pakkumuses näidatud busse, kusjuures ükski lepingu täitmiseks kasutatav buss (väljaarvatud HD Lisa 3 RKAL alusel kasutusse antavad bussid) ei tohi ühelgi avaliku teenindamise lepingu kehtivuse hetkel olla vanem kui 8 aastat arvates esmaregistreerimise kuupäevast. Samuti peab vedaja tagama, et avaliku teenindamise lepingu täitmisel kasutatavate busside keskmine vanus ei ületa lepingu täitmise kehtivuse hetkel pakkumuses esitatud busside keskmise vanuse ja lepingu täitmise algusest möödunud aja summat.
      4. Vedaja peab tagama infotelefoni olemasolu, mille kaudu antakse sõitjatele  
         informatsiooni sõiduplaanide ja busside tegeliku liinil oleku kohta. Infotelefoni  
         kaudu peab olema tagatud asendusbussi liinile saatmise vajadusest teavitamine.  
         Infotelefon peab töötama ajal, kui toimub busside liikumine liinidel vastavalt sõiduplaanidele. Infotelefoni number peab olema välja pandud bussidesse ja bussipeatustes olevatele sõiduplaanidele ning infotahvlitele. Helistamine infotelefonile peab olema helistajale tava kõnetariifi alusel.
   2. Vedaja tagab lepingu täitmisel sõidukijuhtidele esitatud järgmiste tingimuste täitmise:
      1. hiljemalt teenindusperioodi alguseks ja igal hetkel lepingu täitmise ajal on pakkuja poolt avaliku teenindamise lepingu täitmiseks rakendatavad bussijuhid läbinud vastavalt Autoveoseaduse (AvS) § 27 lõikele 1 ametikoolituse ning omavad AvS § 28 kohast Maanteeameti poolt väljastatud koolitunnistust ning neil on olemas kõik Eestis vajalikud bussijuhina töötamise õigust ja kvalifikatsiooni tõendavad dokumendid;
      2. mitte kasutama lepingu täitmiseks bussijuhte, kelle puhul on ühe aasta  
         jooksul tellija poolt tuvastatud vähemalt 2 (kaks) majandus- ja  
         kommunikatsiooniministri 26.05.2004 määruses nr 141 „Sõitjate bussiliiniveo, bussijuhuveo, taksoveo ja pagasiveo üldeeskiri“ § 6 lõike 1 punktis 2 sätestatud piletimüügi kohustuse rikkumist;
      3. kütma sõitjatesalongi, et tagada bussis suletud uste korral sisetemperatuur vähemalt +5° kraadi Celsiuse järgi ning konditsioneeri olemasolul selle sisse lülitama kui bussi sisetemperatuur ületab +25° kraadi Celsiuse järgi;
      4. pimedal ajal lülitama sisse bussi sõitjatesalongi valgustuse;
      5. bussis raadio kuulamisega mitte häirima sõitjaid;
      6. sujuva ja ohutu sõiduga toimetama sõitjad sihtkohta sõiduplaanis ettenähtud ajal ja tagama veoteenuse kvaliteedi;
      7. tagama väljaehitatud peatuste olemasolul peatustesse korrektse  
         sisse- ja väljasõidu, s.t bussi peatamise peatuse posti ja ooteplatvormi juures nii, et buss ei oleks peale peatumist ooteplatvormi äärest kaugemal kui 20 cm. Ooteplatvormi puudumisel peab buss samuti peatuma peatuse posti juures ning ei tohi jääda sõidutee äärest kaugemale kui 20 cm;
      8. avaliku liiniveo teostamisel vedama bussis ainult sõitjaid ja sõitjate pagasit ning keelatud on vedada bussijuhile (v.a bussijuhi käsipagas) ja kolmandatele isikutele kuuluvat vara.
      9. bussid peavad olema varustatud käsitsi täidetavate reservpiletitega ja elektroonse piletimüügisüsteemi töö tõrke korral peab olema tagatud reservpiletite müük sõitjatele ja tellijale vastava aruandluse esitamine;
   3. Vedaja tagab, et lepingu täitmisel oleksid täidetud busside osas järgmised tingimused:
      1. lepingu täitmiseks kasutatavad bussid peavad olema vedaja omandis või tal peab olema võimalus neid kasutada käesoleva ATL täitmiseks ja mis vastavad majandus- ja kommunikatsiooniministri 26.05.2004 määruses nr 141 "Sõitjate bussiliiniveo, bussijuhuveo, taksoveo ja pagasiveo üldeeskiri" ning majandusja kommunikatsiooniministri 13.06.2011 määruses nr 42 "Mootorsõiduki ja selle haagise tehnonõuded ning nõuded varustusele" sätestatud nõuetele ja mille sõitjakohtade arv on sobiv sõitjate graafikujärgseks häireteta teenindamiseks ning mida juhivad kvalifikatsiooninõuetele vastavad juhid;
      2. lepingu täitmiseks kasutatavatest bussidest peab selline arv busse olema madalapõhjalised, et oleks tagatud igal liinil samaaegselt vähemalt ühe madalapõhjalise bussi kasutamine. Madalapõhjalise bussi liikumine liinil peab olema sõidugraafikus tähistatud.
      3. kasutama lepinguperioodi vältel pakkumuses näidatud busse. Pakkumuses näidatud busse võib vahetada vähemalt samaväärsete vastu üksnes tellija eelneval kirjalikul nõusolekul.
      4. lepingu täitmiseks kasutatavatel bussid peavad olema varustatud elektrooniliste LED, LCD või flip-dot tehnoloogial töötavate tabloodega järgmiselt: bussi ees ja paremal küljel tekstiga marsruuditabloo (mahutavusega vähemalt 24 tähemärki) ning bussi ees, taga ja paremal küljel 3-kohalise numbriosaga tabloo
      5. bussides peab olema sõitjatele nähtavas kohas bussijuhi nimi ning teave kehtivate piletihindade, sõidusoodustuste, vedaja infotelefoni ja piletita sõidu eest määratavate trahvimäärade kohta;
      6. reklaami paigutamine bussidele tuleb eelnevalt kooskõlastada  
         tellijaga ja on lubatud üksnes bussi tagaosale. Bussi akendele (v.a tagumine aken) reklaami paigutada ei ole lubatud (välja arvatud külgakende sisekülgedele paigaldatud punkti 4.3.5 kohane teave);
      7. bussid peavad olema korrektse välimusega (roosteplekkideta,  
         märgatavate värviparandusteta jms), olema tööpäeva alustades liinile sõites nii seest kui väljast puhtad ja salong peab olema koristatud. Kogu tööpäeva jooksul ei tohi liini alustava bussi salongis olla prahti (vanad piletid, kommipaberid, tühjad pudelid jne) ning istmed ja salong ei tohi määrida sõitjate riideid;
      8. bussis peab olema võimalus lapsevankri ja ratastooli kinnitamiseks;
      9. bussid peavad olema varustatud kergesti puhastatavast tekstiilist kattega istmetega (st polstri ja tekstiiliga on kaetud nii istmepõhi kui ka seljatugi);
      10. bussi sissepääs ja astmed peavad olema kaetud libisemisevastase materjaliga ning märgistatud ilmsete kulumiskahjustuseta eredavärvilise märgistusega;
      11. bussid peavad olema varustatud piletiregistraatoritega vähemalt iga ukse juures. Piletiregistraatorid peavad olema hästi nähtavad ja ligipääsetavad;
      12. bussil peab olema vähemalt üks prügikast iga teenindusukse juures, bussidel peab olema salongivalgustus;
      13. bussidel peab olema salongi sundventilatsioon ja kütteseade sõitjate salongi soojendamiseks;
      14. busside uksed peavad olema kas pneumaatilise, hüdraulilise või elektrilise ajamiga avatavad ja suletavad, kusjuures uksi avab ja sulgeb juht;
      15. busside küljeklaasidena peavad olema vähemalt kahekordsed pakettaknad kummalgi küljel vähemalt kahe avatava õhutusaknaga;
      16. bussides peab olema sõitjate teavitamiseks mikrofon ja salongi kõlarid;
      17. ATL täitmisel kasutatavate busside disain peab olema Tellijaga kooskõlastatud vähemalt üks kuu enne ATL täitmisele asumist.
5. **Vedaja õigused ja kohustused:**

* 1. Vedaja on kohustatud
     1. korraldama lepingu kehtivuse perioodil sõitjatevedu lepingus sätestatud  
        tingimustel ning sõiduplaanides ettenähtud liinidel ja kellaaegadel;
     2. pidama kinni lepingu punktis 4 sätestatud nõuetest ning tagama sõitjate  
        igakülgse ohutuse;
     3. tagama kogu lepinguperioodi kehtivuse jooksul kõikide lepingu täitmisel rakendavate bussijuhtidele vähemalt vedaja esitatud riigihanke pakkumuses näidatud brutokuupalga maksmise. Juhul, kui lepingu kehtivuse jooksul kehtestatakse vedaja tegevusalale laiendatud kollektiivlepinguga pakkumuses näidatud brutopalga alammäär, mis ületab vedaja poolt pakkumuses näidatut, siis peab vedaja tagama brutokuupalga vastavuse ka kehtivas kollektiivlepingus sätestatud alamäärale.
        1. juhul kui vedaja sõlmib lepingu täitmisel rakendatavate bussijuhtide tööle värbamiseks töölepingust erineva lepingu (sh käsunduslepingu, töövõtulepingu või tööjõu rendilepingu), siis peab selle alusel makstav tasu olema samaväärne sama koormuse ja samade tööülesannete eest töölepingu alusel töötava bussijuhile makstava brutokuupalga ja tööandja poolt makstavate maksude summaga.
     4. tagama lepingu kehtivuse perioodil töötajate töötasu ning töö- ja puhkeaja korralduse vastavuse vähemalt kollektiivlepingu seaduse tähenduses vedaja tegevusalale laiendatud kehtiva kollektiivlepinguga sätestatud nõuetele. Vastava nõude täitmise kontrollimiseks kohustub Vedaja esitama tellijale viimase nõudmisel tellija poolt määratud perioodi kohta töötajate töö- ja puhkeaja ning töötasu arvestuse dokumendid;
     5. lepingu kohustuste täitmise alustamisel värbama puuduoleva tööjõu  
        esmajärjekorras eelmise vedaja töötajate seast, kui töötajatel on olemas selleks tahe ja nõuetekohane kvalifikatsioon ning tagama, et hiljemalt alates teenindusperioodi algusest ja igal hetkel lepingu täitmise ajal on tema poolt avaliku teenindamise lepingu täitmiseks rakendatavad bussijuhid läbinud vastavalt autoveoseaduse § 27 lõikele 1 ametikoolituse ning neil on olemas kõik Eestis vajalikud bussijuhina töötamise õigust ja kvalifikatsiooni tõendavad dokumendid;
     6. arvestama lepingu kehtivuse perioodi jooksul reisivajaduse muutusega,  
        ning tegema vajadusel ettepanekuid sõiduplaanide muutmiseks ;
     7. korraldama sõidupiletite müüki vastavalt õigusaktidele ja tellija poolt  
        kinnitatud sõidupiletihinnale, kontrollima regulaarselt sõidupiletite tegelikku müüki bussides.
     8. kasutama sõidupiletite müümisel elektroonilist piletimüügisüsteemi, mis võimaldab piletitulude arvestust ja kontrolli, ja müüdud piletite koguse arvestamist liinide lõikes. Piletimüügi aruandlus iga päeva kohta peab olema tellijale internetipõhiselt kättesaadav hiljemalt kolme päeva pärast.
     9. Sõidupiletite ja perioodipiletite müük peab olema tagatud vähemalt neljas üldkasutatavas kohas (eelkõige kaubanduskeskused) Narva linnas ning bussides;
     10. kõik piletimüügisüsteemi kasutamise ja haldamisega seotud kulud ning piletitulu käsitlemisega seotud võimalikud vahendustasud loetakse vedaja kuluks ning need peavad sisalduma liinikilomeetri hinnas. Lubatud ei ole kasutada vahendustasude ning piletimüügisüsteemiga seotud kulude maha arvestamist piletitulust;
     11. rakendama seaduse alusel ja tellija poolt kehtestatud sõidusoodustusi;
     12. teavitama koheselt sõitjaid ja tellijat punktides 5.2.1. ja 5.2.2. nimetatud olukorrast, põhjendades ajutiste muudatuste tegemise vajadust. Vedaja poolt liiniveo peatamine või ajutised muudatused busside liikluses ei tohi kesta kauem kui neid muudatusi tinginud asjaolude kestus ning nende asjaolude äralangemisel tuleb jätkata koheselt sõiduplaani järgset sõitjatevedu või kasutada võimalusel asendusbusse;
     13. pidama läbipaistvuse suurendamiseks ja ristsubsideerimise vältimiseks  
         käesoleva lepingu objektiks oleva bussiliiniveoteenuse raamatupidamise arvestust eraldi muude tegevuste raamatupidamise arvestusest, millega vedaja on seotud, selliselt et oleks täidetud järgmised tingimused:
         1. kõikide tegevusvaldkondadega seotud raamatupidamise arvestused on eraldatud ning vastavad varad ja püsikulud on jaotatud vastavalt kehtivale raamatupidamis- ja maksustamiskorrale;
         2. kõiki muutuvkulusid, põhjendatud osa püsikuludest ning  
            mõistlikku kasumit, mis on seotud vedaja mis tahes muu tegevusega, ei saa ühelgi tingimusel seostada käesoleva lepingu alusel teostatava bussiliiniveoteenusega;
     14. esitama tellijale punktides 7.1 ja 7.2 nimetatud aruanded ning teabe, sh  
         andmed ja informatsiooni, mis on seotud lepingu täitmise ja toetuse  
         kasutamisega;
     15. esitama tellijale audiitori järeldusotsuse peale iga majandusaasta  
         aastaaruande kinnitamist kui ollakse aastaaruande auditeerimise kohustusega;
     16. tagastama toetusraha ühistranspordiseaduse § 22 sätestatud juhtudel ja  
         korras;
     17. sõiduplaanide muutumise korral paigaldama eelnevalt info vastavat liini  
         sõitvasse bussi;
     18. paigaldama kehtivat sõiduplaanid ilmastikukindlate infotahvlitega bussipeatustesse ning tagama teabe kättesaadavuse ja infotahvlite korrasoleku;
     19. avaldama Tellijaga kokkulepitud viisil internetis liinide teenindamisega seotud informatsiooni;
     20. tagama ajakohaste sõiduplaanide tähtaegse ja korrektse edastamise vajalikus formaadis ühistranspordi registrisse ÜTRIS, mille kasutamiseks antakse vedajale kasutusõigused. Nimetatud kohustuse eest vedajale täiendavat tasu ei maksta;
     21. teavitama avalikkust muudatustest sõiduplaanides regulaarselt ilmuvas  
         (Narva) linna levikuga ajalehes vähemalt 14 kalendripäeva ette;
     22. võimaldama tellija volitatud isikutel kontrollida vedaja tegevuskohas  
         avaliku liiniveo kohta peetavat arvestust (sealhulgas tutvuda vastavate  
         raamatupidamise algdokumentidega);
     23. sõidupiletite, piletite müügi, liiniveo aluseks olevate dokumentide,  
         sõiduplaanidest kinnipidamise ja liinivedude teostamise kvaliteedi kontrolli läbiviimiseks tagama tellija volitatud isikutele juurdepääsu asjakohastele dokumentidele ning kohustama vedaja töötajaid jt liiniveo osutamisega seotud isikuid andma tellija volitatud isikutele suulist teavet ja selgitusi;
  2. Vedajal on õigus:
     1. peatada liinidel sõitjatevedu, kui ei ole tagatud ohutu liiklus või sõitjate ohutus kuni ohutuse taastumiseni;
     2. teha ajutisi muudatusi busside liikluses lepingu objektiks olevatel liinidel, kui need muudatused on põhjustatud liiklustakistustest või ohtlikest liiklusoludest (teede lagunemine, meteoroloogilised tingimused jms);
     3. teha tellijale põhjendatud ettepanekuid liinivõrgu, sõiduplaanide, marsruutide ja sõidupiletihindade ning liinikilomeetri maksumuse muutmiseks.

1. **Tellija õigused ja kohustused**
2. Tellijal on õigus
   * 1. kontrollida sõidupiletite müüki, liiniveo aluseks olevaid dokumente, sõiduplaanidest kinnipidamist, busside täituvust ja liinivedude teostamise kvaliteeti vastavalt hankedokumentides ja lepingus sätestatud nõuetele ning asjaomastele õigusaktidele;
     2. ÜtS §-s 13 sätestatud nõuete kontrollimiseks kontrollida igal ajal kõiki Vedaja majandustegevuse ja raamatupidamise dokumente , mis on seotud lepingu täitmise ja toetuse kasutamisega;
     3. nõuda vedajalt lepingu täitmise kohta asjassepuutuvat aruandlust ja teavet, sh informatsiooni, dokumente ja andmeid kogu lepingu kehtivuse perioodil;
     4. ajakohastada nõudlusest ja rahastamise võimalustest tulenevalt liinivõrku, sõiduplaane, sõidupileti hindu ja liinikilomeetri maksumust;
     5. muuta veomahtu lepingu perioodil kuni 20% võrra võrreldes algse ühe aasta veomahuga, mille kohta vedaja tegi oma pakkumuse, teatades vedajale ette veomahu suurendamisest vähemalt 90 (üheksakümmend) kalendripäeva ja veomahu vähendamisest vähemalt 30 (kolmkümmend) kalendripäeva. Etteteatamise tähtajad võivad kokkuleppel vedajaga olla ka lühemad.
3. Tellija on kohustatud:
   * 1. maksma vedajale toetust lepingus ettenähtud korras ja tingimustel;
     2. tagama, et kontrollimise käigus temale teatavaks saanud vedaja ärisaladus  
        hoitakse konfidentsiaalsena. Ärisaladuseks ei loeta õigusaktide kohaselt  
        avalikustamisele kuuluvat või avalikustatud teavet.
4. **Aruandlus** 
   1. Vedaja on kohustatud esitama tellijale elektroonselt ja töödeldaval kujul tellija poolt aktsepteeritavas formaadis iga kalendrikuu 7-ndaks kuupäevaks aruanded vastavalt käesoleva lepingu lisas 2, lisas 3 ning lisas 4 toodud vormidele eelmise kalendrikuu kohta, sh teostatud bussiliiniveoteenuse mahu, piletitulu laekumise, kasutatud linnaeelarve toetuse, ebaregulaarsete veootsade mahu ja bussiliiniveoteenuse osutamisega seonduvate kulude kohta.
   2. Vedaja on kohustatud andma tellijale viimase nõudel teavet, sh aruande ja  
      piletimüügi kohta selgitusi ja lisateavet, ning liikluse kavandamiseks ja  
      transpordiuuringuteks muud informatsiooni.
5. **Vastutus ja sanktsioonid**
   1. Kui vedaja ei alusta veoteenuse osutamist käesolevas lepingus ja selle lisades  
      kokkulepitud korras ja mahus, ütleb lepingu ühepoolselt üles, lõpetab ühepoolselt veoteenuse osutamise enne käesoleva lepingu kehtivuse lõppemist ning vedaja ühistranspordiloa või ühenduse tegevusloa tähtaja lõppemisel või loa kehtetuks tunnistamise korral, on tellijal õigus vähendada vedajale makstavat toetussummat kuni 100% ulatuses käesoleva lepingu punktis 9.1 vedaja poolt antud garantiist. Tellijal puudub õigus vähendada vedajale makstavat toetussummat, kui vedaja lõpetab ühepoolselt veoteenuse osutamise enne käesoleva lepingu kehtivuse lõppemist põhjusel, et tellija ei ole (2) kahe kalendrikuu vältel vedajale maksnud käesolevas lepingus ettenähtud korras ja alustel ühistransporditoetust.
   2. Kui vedaja ei täida lepingu punkti 5.1.3 või 5.1.4 nõudeid ja on saanud vastava järelevalve tulemusena kaks või enam ettekirjutust või karistust aastase perioodi jooksul või vedaja töötajatel puudub selle tulemusena töörahu tagamise kohustus on tellijal õigus vähendada vedajale makstavat toetussummat kuni 3000 (kolm tuhat) eurot.
   3. Vedaja poolt aruannete, mittenõuetekohast esitamist või nendes tõele mittevastavate andmete esitamist (sh tõele vastavate andmete mitteesitamist), samuti piletimüügi andmestikule ligipääsu mittevõimaldamist loetakse oluliseks lepingurikkumiseks ning iga rikkumise korra eest on tellijal õigus vähendada vedajale makstavat toetussummat kuni 600 (kuussada) eurot.
   4. Vedaja poolt teadete või teavituste, sh piletimüügi- ja sõitjate arvu aruandluse vastavalt lepingu punktile 5.1.8 kättesaadavaks tegemata jätmist, mittenõuetekohast esitamist või tõelemittevastavate andmete esitamist, sh tõele vastavate andmete mitteesitamist, loetakse lepingu rikkumiseks ning iga rikkumise korra eest on tellijal õigus vähendada vedajale makstavat toetussummat kuni 200 (kakssada) eurot.
   5. Tellija poolt avastatud, sh kolmandatelt isikutelt saadud teave, iga kehtestatud  
      sõiduplaanis sätestatud bussiliini marsruudi mittejärgimise, liiniveo peatamise või muudatuste tegemise eest busside liikluses on tellijal õigus vähendada vedajale makstavat toetussummat kuni 200 (kakssada) eurot. Toetussummat ei vähendata juhul, kui vedaja poolt teostatud ajutised muudatused busside liikluses lepingu objektiks olevatel liinidel olid põhjustatud punktis 5.2.1 või punktis 5.2.2 nimetatud asjaoludest. Muudatuste tegemist busside liikluses vedaja algatusel ilma piisava põhjenduseta ja/või kestusega kauem kui neid muudatusi tinginud asjaolude kestus, loetakse rikkumiseks.
   6. Tellijal on õigus vähendada vedajale makstavat toetussummat vedajast tingitud  
      asjaolude tõttu ärajäänud veootsa kohta kuni 100 (ükssada) eurot.
   7. Kui lepingu täitmise kontrollimisel tellija või tema määratud kolmandate isikute poolt avastatakse sõiduõiguseta sõitjad lepingu objektiks olevate bussiliinide bussidest, siis on tellijal vedaja või vedaja ühissõidukijuhi süü olemasolu korral õigus vähendada vedajale makstavat toetussummat iga piletita sõitja kohta summas 100 (ükssada) eurot.
   8. Tellijal on õigus vähendada vedajale makstavat toetussummat kuni 100 (ükssada) eurot iga tellija poolt avastatud puuduse eest, mis puudutavad sõidukijuhtidele esitatavate nõuete mittetäitmist või muude käesoleva lepingu või ükskõik millistest riigihanke viitenumber ……. dokumentidest ja/või nende lisadest tulenevate kohustuste mittetäitmist, kui käesoleva lepingu mõnes muust sättest ei tulene konkreetse rikkumise osas teistsugust sanktsiooni.
   9. Tellijal on õigus vähendada vedajale makstavat toetussummat kuni 50 (viiskümmend) eurot iga päeva eest, kui vedaja kasutab lepingu täitmisel lepingus sätestatud nõuetele (sh nõuded busside vanusele) mittevastavat bussi. Mitme nõuetele mittevastavate bussi kasutamisel summeerub toetussumma vähendamine vastavalt selliste busside arvule.
   10. Toetussumma vähendamise vormistab tellija ühepoolse aktiga ning saadab selle viivitamatult vedajale. Vastava kuu toetussumma väljamakse tegemisel makstakse toetust aktis märgitud summa võrra vähem.
   11. Kui vedaja ei ole mõistliku aja jooksul puudust likvideerinud, siis peale mõistliku tähtaja möödumist loetakse seda uueks rikkumiseks.
   12. Lepingus ettenähtud maksetega viivitamisel on tellija kohustatud maksma vedajale viivist 0,05% päevas viivitatud summast.
   13. Lepingus sätestatud viiviste tasumine ja toetussumma vähendamised ei vabasta pooli lepingust tulenevate muude kohustuste täitmisest.
   14. Lepingut rikkunud pool peab hüvitama teisele poolele lepingu rikkumise tagajärjel tekkinud kahjud osas, mis on jäänud toetussumma vähendamisega katmata.
6. **Garantii**
   1. Vedaja on kohustatud esitama tellijale peale käesoleva lepingu mõlemapoolsest allkirjastamist ja vähemalt 21 päeva enne lepingu punktis 2.1 määratud veoteenuse osutamise algust tellija poolt eelnevalt aktsepteeritud krediidi- või finantseerimisasutuse või kindlustusandja garantii lepingus ettenähtud kohustuste täitmise tagamiseks summas 50 000 (viiskümmend tuhat) eurot või deponeerima tagatise rahalise maksega tellija arvelduskontole EE321010220034038012.
   2. Kui lepingu sõlmimisel esitatava garantii kehtivusaeg on lühem kui lepingu  
      kehtivusaeg, on vedaja kohustatud hiljemalt kolmkümmend päeva enne garantii kehtivusaja lõppemist esitama igakordselt tellijale tellija poolt eelnevalt aktsepteeritud krediidi- või finantseerimisasutuse või kindlustusandja uue garantii.
   3. Ühe garantii kehtivusaeg ei või olla lühem kui üks aasta.
7. **Vääramatu jõud**
   1. Pooled vastutavad kohustuste rikkumise eest, välja arvatud juhul, kui rikkumine on vabandatav. Eeldatakse, et rikkumine ei ole vabandatav. Kohustuse rikkumine on vabandatav, kui selle on põhjustanud prognoosimatud või poole tegevusest olenematud asjaolud (vääramatu jõud). Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks, seda väldiks, takistava asjaolu või selle tagajärje ületaks.
   2. Vääramatu jõu esinemise korral muutuvad lepingus nimetatud tähtajad perioodi võrra, mille jooksul vääramatu jõu tegurid takistavad lepingu täitmist.
   3. Pool, kes rikub kohustust vääramatu jõu asjaolude tõttu, peab vääramatu jõu  
      asjaoludest ja nende mõjust viivitamata teatama teisele poolele pärast seda, kui pool sai teada või pidi teada saama vääramatu jõu asjaoludest. Poolel on kohustus võtta tarvitusele kõik võimalikud abinõud vääramatu jõu asjaolude ning nende tagajärjel tekitatava kahju vältimiseks või mõju vähendamiseks. Pool on kohustatud jätkama oma lepinguliste kohustuste täitmist niipea, kui vääramatu jõu asjaolud on kõrvaldatud.
8. **Lepingu jõustumine, muutmine ja lõpetamine**
   1. Vedaja on kohustatud viivitamatult pärast käesoleva lepingu sõlmimist allkirjastama riigivara kasutusse andmise lepingu, mille projekt on toodud HD lisas 3. Käesolev leping jõustub pärast lepingu, HD lisaks 3 oleva Maanteeametiga sõlmitava riigivara kasutusse andmise lepingu ja kõigi lepingu lisade mõlemapoolset allakirjutamist ning kehtib kuni 31.01.2022 või kuni poolte poolt võetud kõikide kohustuste nõuetekohase täitmiseni või lepingu ennetähtaegse lõpetamiseni lepingus ja seaduses ettenähtud alustel.
   2. Pooltel on õigus lepingu muutmises kokku leppida üksnes juhul, kui muutmise  
      tingivad objektiivsed asjaolud, mida ei olnud tellijal või vedajal võimalik lepingu sõlmimise ajal ette näha ja lepingu muutmata jätmise korral satuks täielikult või olulises osas ohtu lepinguga taotletud eesmärgi saavutamine.
   3. Lepingule lisatavat iga-aastast lisa (ATL Lisa 1), millega täpsustatakse vastava aasta liinikilomeetri maksumust, ning tellija poolt sõiduplaanide ja veomahu muutmist, ei loeta lepingu muutmiseks. Tellija poolt makstava toetuse suuruse arvutamise aluseks jääb terve lepingu kehtivuse ajal edukaks tunnistatud hinnapakkumuses toodud liinikilomeetri maksumus, mida saab muutuda vaid lepingu punktis 3.4 ja 3.5 sätestatu kohaselt.
   4. Juhul kui lepingu kehtivusaja jooksul muutuvad oluliselt bussiliiniveo korraldamise aluseks olevad tingimused (sõitjate sõiduvajadus, liinivõrk, sõitjakäive, piletitulu laekumine), mille tõttu ei ole lepingu täitmine samadel tingimustel enam võimalik või see muutub pooltele ebamõistlikult koormavaks, siis lõpetatakse leping poolte kokkuleppel ning korraldatakse vedaja valimiseks uus riigihange. Kuni uue vedaja valimiseni täidab lepingut senine vedaja.
   5. Tellijal on õigus vastavalt HMS § 102 lõikele 2 lepingut ühepoolselt muuta või ennetähtaegselt lõpetada, kui see on tingimata vajalik, et vältida ülekaaluka avaliku huvi rasket kahjustamist.
   6. Tellijal on õigus leping ennetähtaegselt üles öelda:
      1. kui vedaja on toime pannud olulise lepingurikkumise VÕS § 116 mõistes või lepingurikkumine on põhjustanud olulise kahju kolmandale isikule või tema varale;
      2. kui vedaja ei täida talle seaduse ja lepinguga pandud kohustusi  
         nõuetekohaselt, sealhulgas jätab esitamata punktis 4.2 nimetatud korras uue ühistranspordiloa või ühenduse tegevusloa ja vedaja ei ole ühe kuu jooksul tellija vastavasisulisest nõudest asunud seadusest ja lepingust tulenevaid kohustusi täitma;
      3. kui tellija on tuvastanud vedajapoolsed korduvad süülised rikkumised  
         tõele mittevastavate andmete esitamisel piletitulu laekumise kohta ja kui süüliselt tõele mittevastavate andmete esitamine tõi kaasa või oleks toonud kaasa vedajale põhjendamatult suure liiniveo toetuse maksmise.
      4. kui vedaja ei ole esitanud või tasunud lepingu punktide 9.1-9.3 kohaselt ja  
         tähtaegadeks garantiid lepingus ettenähtud kohustuste täitmise tagamiseks.
      5. kui vedaja on korduvalt rikkunud punktides 5.1.3. ja 5.1.3.1 sätestatud kohustust.
   7. Vedajal on õigus leping ennetähtaegselt ühepoolselt lõpetada juhul, kui tellija ei ole (2) kahe kalendrikuu vältel vedajale maksnud käesolevas lepingus ettenähtud korras ja alustel toetust.
9. **Vaidluste lahendamine**
   1. Kõik lepingu täitmisest, muutmisest, lõpetamisest või vastutuse kohaldamisest  
      tulenevad vaidlusküsimused lahendatakse läbirääkimiste teel.
   2. Kui läbirääkimistega kokkulepet ei saavutata, lahendatakse vaidlus Eesti Vabariigi õigusaktidega sätestatud korras tellija asukohajärgses halduskohtus. Lepingu sisu puhul kohaldatakse Eesti Vabariigis kehtivaid õigusakte.
   3. Lepingu tõlgendamisel lähtutakse poolte ühisest tegelikust tahtest, isegi kui see  
      erineb sõnade tavapärasest tähendusest. Kui poolte ühist tegelikku tahet ei õnnestu kindlaks teha, tuleb lepingut tõlgendada nii, nagu teise poolega samasugune mõistlik isik pidi lepingut samade asjaolude esinemise korral mõistma.
   4. Lepingu tingimust tuleb tõlgendada koos lepingu teiste tingimustega, andes igaühele neist tähenduse, mis lähtub lepingu kui terviku tähendusest. Lepingu tingimuste tõlgendamisel eelistatakse tõlgendust, mis muudab lepingu tingimuse seaduslikuks või kehtivaks.
10. **Teabe vahetamine**
    1. Pooled kohustuvad teist poolt teavitama kõikidest asjaoludest, mis võivad mõjutada või takistada lepingus sätestatud kohustuste täitmist või õiguste realiseerimist.
    2. Kõik lepingu täitmisega või lepingust tulenevate vaidlustega seotud teated ja info on ametlikult ning kooskõlas lepinguga esitatud, kui nimetatud teated on poolele edastatud kirjas, sealhulgas elektronkirjas, lepingus märgitud või pärast lepingu sõlmimist kirjalikult teatatud postiaadressil või e-posti aadressil.
    3. Kõigist muudatustest lepingus nimetatud andmetes teatatakse teisele poolele kahe tööpäeva jooksul muudatuste tegemisest arvates.
11. **Muud sätted**
    1. Kumbki pool ei tohi käesolevast lepingust tulenevaid õigusi ja kohustusi anda üle kolmandale isikule ilma teise poole nõusolekuta.
    2. Käesolev leping on kirjalikult vormistatud ja mõlemapoolselt digitaalselt allkirjastatud.
12. **Poolte volitatud esindajad**
    1. Tellija volitatud esindaja lepingu tingimuste täitmisel ja kontrollimisel on …, telefon  
       …., , e-post ....
    2. Vedaja volitatud esindaja lepingu tingimuste täitmisel ja kontrollimisel on …, telefon  
       …., e-post ….
    3. Juhul, kui tellija või vedaja asendab oma esindaja teisega, teatab ta sellest teisele  
       poolele koheselt kirjalikult.

**Poolte allkirjad:**

**Tellija: Vedaja** (allkirjastatud digitaalselt) (allkirjastatud digitaalselt)