Lisa 2: Riigivara kasutusse andmise lepingu nr … juurde

**Busside garantiitingimused ja remondi ja hooldusteenuste keskuste loetelu**

**MAN Truck & Bus AG (edaspidi Müüja) üldised garantiitingimused maagaasi bussidele ja maagaasi-elektri hübriidbussidele**

Kasutaja on informeeritud alljärgnevatest Müüja poolt bussidele antud üldistest garantiitingimustest:

1. Müüja annab bussidele (sh bussi lisavarustusele, mille hulka kuuluvad kliimaseade, marsruuditablood, automaatne sõitjate teavitussüsteem ja turvakaamerate süsteem) 2 (kahe) aastase (24 kuud) üldgarantii alates bussi üleandmise-vastuvõtmise akti allkirjastamisest. Üldgarantiiga seotud läbisõidupiirang ei tohi olla väiksem, kui 80 000 km üldgarantii perioodi ühe aasta (12 kuud) kohta.
2. Garantiiperioodil kohustub Müüja likvideerima kõik bussidel esinevad tehnilised probleemid, mis on tekkinud busside normaalse kasutamise juures Eestile omases klimaatilises keskkonnas ja maanteeoludes.
3. Garantiiperioodil ilmnenud rikete likvideerimisega seotud kulud kannab Müüja. Busside garantii ei laiene kulumaterjalidele (näiteks rehvid, kojamehed, filtrid, piduriklotsid), kui kulumaterjalide kulumine on toimunud normaalse kulumise käigus.
4. Müüja annab maagaasil töötava sisepõlemismootoriga bussidele 9 (üheksa) aastase (108 kuud) garantii busside kerele ja maagaasi-elektri hübriidajamiga bussidele 5 (viie) aastase (60 kuud) garantii busside kerele.
5. Bussi kere garantii katab bussi kere korrosiooni kahjustuste ning bussi kere karkassi ning küljepaneelide konstruktsiooniliste vigade (sh. kere karkassi ning karkassi ning küljepaneelide vaheliste keevituste vead) likvideerimise kere garantii perioodi jooksul.
6. Müüja annab tarnitavate maagaasi-elektri hübriidajamiga busside veoajami elektriakumulaatoritele 4 (nelja) aasta (48 kuud) pikkuse garantii (akude garantii).
7. Akude garantiiperioodi jooksul kohustub Müüja likvideerima kõik bussi akudel ilmnevad tehnilised vead või vahetama akud omal kulul välja kui akudel ilmnevad kahjustused, mis on tekkinud busside normaalsel kasutamisel Eestile omastes klimaatilises tingimustes. Samuti kohustub Müüja vahetama omal kulul akud või akuelemendid välja, kui akude garantiiperioodi jooksul langeb aukude mahtuvus alla 70% akude esialgsest mahtuvusest.
8. Bussi töökorda viimine üldgarantii piires peab toimuma 7 päeva jooksul.
9. Müüja tagab remonti saabunud busside rikete põhjuste väljaselgitamise 3 tööpäeva jooksul.
10. Garantii ei kehti bussi kahjustustustele, mis on tekkinud avarii tagajärjel või põhjustatud bussi ebaõigest kasutamisest.
11. Müüja tagab busside hooldus- ja remonditeenuse (sh. garantiiremont) pakkumuses näidatud kohtades vähemalt busside üldgarantii kehtivusaja jooksul.

**Remondi ja hooldusteenuste keskuste loetelu**

|  |  |  |
| --- | --- | --- |
| Jrk nr | Ettevõtte nimi, aadress, telefon ja e-posti aadress | Remondi- ja hooldusteenuse loetelu ning kirjeldus |
| 1. | **Keil M.A OÜ – Tallinn**  MAN Truck & Bus AG ametlik esindaja Eestis.  Aadress: Peterburi tee 88 Tallinn 11415, Tel 6052000, [info@keilma.ee](mailto:info@keilma.ee) | Busside, veokite ja komplektsete pealisehituste valmistajatehaste ettekirjutuste kohane ja vastavaperioodiline hooldus. Remonditööd, hooldustööd, diagnostika, varuosade müük. CNG- mootoritega busside hooldus ja remont. Avatud E-R 08.00-17.00 |
| 2. | **Keil M.A OÜ – Narva**  AS Narva Bussiveod hoolderuumides, hooldust teostab Keil M.A OÜ.  Aadress: Kadastiku 51, 21004 Narva. Tel 6052000, [info@keilma.ee](mailto:info@keilma.ee) | Busside, veokite ja komplektsete pealisehituste valmistajatehaste ettekirjutuste kohane ja vastavaperioodiline hooldus. Remonditööd, hooldustööd, diagnostika, varuosade müük. CNG- mootoritega busside hooldus ja remont. Avatud E-R 08.00-17.00 |
| 3. | **Keil M.A OÜ – Sillamäe**  AS Silsteve hoolderuumides, hooldust teostab Keil M.A OÜ.  Aadress: Kesk tänav 2, Sillamäe linn, Ida-Viru maakond 40231. Tel 3929200, 6052000, [silsteve@silsteve.ee](mailto:silsteve@silsteve.ee) [info@keilma.ee](mailto:info@keilma.ee) | Busside, veokite ja komplektsete pealisehituste valmistajatehaste ettekirjutuste kohane ja vastavaperioodiline hooldus. Remonditööd, hooldustööd, diagnostika, varuosade müük. CNG- mootoritega busside hooldus ja remont. Avatud E-R 08.00-17.00 |
| 4. | **Truck Trading Estonia OÜ – Pärnu**  Autoriseeritud remondi ja hoolduspartner, hooldust teostab Keil M.A OÜ.  Aadress: Keraamika tänav 2, Paikuse, 80042. Tel 3724448871, [info@tte.ee](mailto:info@tte.ee) | Busside, veokite ja komplektsete pealisehituste valmistajatehaste ettekirjutuste kohane ja vastavaperioodiline hooldus. Remonditööd, hooldustööd, diagnostika, varuosade müük. CNG- mootoritega busside hooldus ja remont. Avatud E-R 08.00-17.00 |

**Loetelu MAN CNG-mootoriga busside kasutajate poolt tehtavatest remondi- ja hooldustöödest, mille teostamise õigus on kasutajal. Loetelus esitatud tööde teostamine kasutaja poolt garantiiperioodil ei muuda kehtetuks bussi garantiid.**

1. Jahutusvedeliku tasapinna kontrollimine;
2. Rooli õli tasapinna kontrollimine;
3. Mootori õli tasapinna kontrollimine;
4. Siduri õli tasapinna kontrollimine;
5. Mootori ventilaatori ajami õli taseme kontrollimine;
6. Akude vedeliku taseme kontrollimine;
7. Klaasipesu vedeliku lisamine;
8. Kojamehe luudade vahetamine;
9. Kliimaseadme õhufiltri puhastamine;
10. Vedelike lekete kontrollimine;
11. Rehvide rõhkude kontrollimine;
12. Mootori õhufiltri kontrollimine;
13. Mootori rihmade kontrollimine ja vahetamine;
14. Vedrustuse õhkpatjade seisukorra kontrollimine;
15. Suruõhu paakide tühjendamine kondensaadist;
16. Ratta vahetamine, kinnituste kontrollimine;
17. Lambipirnide vahetamine;
18. Kaitsmete vahetamine;

Poolte allkirjad:

Kasutusse andja: Kasutaja:

(allkirjastatud digitaalselt) (allkirjastatud digitaalselt)

......................... .................

Maanteeameti peadirektor ................. .................