**Narva Linnavalitsuse Arhitektuuri- ja Linnaplaneerimise Amet**  
**Avalik bussiliinivedu Narva linnas**  
**PAKKUMUSE HINDAMISE KRITEERIUMID**  
**Hankija teeb ettepaneku esitada pakkumusi vastavalt järgmistele tingimustele**

Pakkumuse hindamise meetod: Majanduslikult soodsaim pakkumus

|  |  |  |  |
| --- | --- | --- | --- |
| **Nr** | **Kriteerium** | **Numbriline** | **osakaal** |
| 1 | Liinikilomeetri maksumus | maksumus | 80 |
| 2 | Liiniveoks kasutatavate busside keskmine vanus | vähim on parim | 20 |
|  | **Kokku :** |  | **100** |

**Hindamismetoodika kirjeldus**

1. Liinikilomeetri maksumuse hindamisel võetakse aluseks pakkuja poolt esitatud Vorm X real 4 esitatud andmed. Madalaima liinikilomeetri maksumusega pakkumus saab 80 punkti. Kõrgema liinikilomeetri maksumuse pakkumuste punktisumma leitakse järgmise valemi abil: (väikseim pakkumus) / (hinnatav pakkumus) x 80 punkti.

2. Liiniveoks kasutatavate busside vanuse hindamisel võetakse aluseks pakkuja poolt lepingu täitmiseks kasutatavate busside kohta Vorm IX esitatud andmed, mille alusel leitakse keskmine vanus kõigi esitatud busside kohta. Iga konkreetse bussi vanus lähtub selle bussi esmase registreerimise aastast. Bussi vanus arvutatakse valemi järgi: bussi vanus = 2016 – pakutava bussi esmase registreerimise aasta. Seega on 2015. aastal esmaregistreeritud bussi vanus 1 aasta. Kui pakkuja esitab pakkumuse raames eellepingu uute busside kasutuselevõtu tõendamiseks loetakse busside esmaregistreerimise aastaks 2015.a. Pakkumus, milles esitatud busside keskmine vanus on kõige väiksem, saab 20 punkti. Pakkumusele, milles pakutavate busside keskmine vanus on kõrgem, leitakse punktisumma järgmise valemi abil: (väikseima keskmise vanusega pakkumus) / (hinnatav pakkumus) x 20 punkti.

1. Kui mitmel pakkumusel on pakkumuste hindamise järgselt võrdne arv väärtuspunkte, antakse eelis pakkumusele, mille hindamiskriteeriumi "Liinikilomeetri maksumus" eest saadud väärtuspunktide arv oli suurem. Juhul kui ka hindamiskriteeriumi "Liinikilomeetri maksumus" eest saadud väärtuspunktide arv on võrdne, antakse eelis varem esitatud pakkumusele.
2. Hindamiskriteeriumide "Liinikilomeetri maksumus" ja "Liiniveoks kasutatavate busside keskmine vanus" kohaste arvutuste tulemused ümardatakse enne kõikide punktide summeerimist täpsusega üks koht pärast koma.
3. E-riigihangete registris oleval pakkumuse maksumuse vormile kantavad andmed on hankijale informatiivse iseloomuga ning pakkumuste hindamisel kasutatakse üksnes Vorm X real 4 esitatud andmeid liinikilomeetri maksumuse kohta ning Vorm IX esitatud andmeid liiniveoks kasutatavate busside keskmise vanuse kohta.