HD Lisa 1 **Hankelepingu eseme tehniline kirjeldus**

Hankija nimi: **Narva Linnavalitsuse Arhitektuuri- ja Linnaplaneerimise Amet, Peetri pl 5, 20308 Narva**

Riigihanke nimetus: **Avalik bussiliinivedu Narva linnas**

1. Riigihankena osutatav teenus on sõitjate vedu Narva linna avalikel bussiliinidel kuuel aastal alates hankelepingu sõlmimisest (orienteeruvalt 01.02.2016 kuni 31.01.2022), mida vedaja on kohustatud teostama käesoleva hanke dokumentides (edaspidi HD), ühistranspordiseaduses (edaspidi ÜTS), muudes õigusaktides ning avaliku teenindamise lepingus (edaspidi ATL) sätestatud tingimustel ja korras.
2. Pakkumuse aluseks on Narva linna bussiliinide sõiduplaanide (HD Lisa 1 Lisa C sõiduplaanid (talvine ja suvine)) kohane veomaht hinnanguliselt 706 000 liinikilomeetrit aastas 8-l liinil. Tellijal on õigus lepingu kestel hanke mahtu muuta kuni 20%.
3. Vedaja kohustub liiniveo teostamisel järgima Narva Linnavolikogu poolt ühistranspordiseaduse alusel kehtestatud sõidupileti hindu ja sõidusoodustusi (HD Lisa 1 Lisa A), samuti Vabariigi Valitsuse poolt kehtestatud sõidusoodustusi. Piletihindade ja sõidusoodustuste muutmine toimub ühistranspordi seaduses sätestatud korras.

Vedaja kohustub vedama kõiki õpilasi vanuses kuni 19.a. (k.a) tasuta perioodil 01.09-20.06. Tasuta sõidu õigust tõendavaks dokumendiks on õpilaspilet.

1. Tellija täiendav informatsioon 2014. aasta piletitulu kohta on esitatud HD Lisa 1 Lisas B Täpne liinikilomeetrite maht sõltub igal aastal konkreetsete nädalapäevade arvust aastas, riiklike pühade sattumisest konkreetsetele nädalapäevadele ja sõiduplaanide muudatustest.
2. Riigihanke teostamise kvaliteedi tagamiseks peab vedaja:
   1. omandis olema või tal peab olema võimalus kasutada avaliku liiniveo teostamiseks Narva liinidel busse, mis on konstruktsioonilt sobilikud Eesti klimaatilistes tingimustes tõrgeteta kasutamiseks, vastavad majandus- ja kommunikatsiooniministri 26.05.2004 määruses nr 141 „Sõitjate bussiliiniveo, bussijuhuveo, taksoveo ja pagasiveo üldeeskiri” ning majandus- ja kommunikatsiooniministri 13.06.2011 määruses nr 42 „Mootorsõiduki ja selle haagise tehnonõuded ning nõuded varustusele“ sätestatud nõuetele;
   2. vedaja poolt kasutatavad madalapõhjalised bussid peavad olema ratastooliga sisenemiseks kohandatud. Sõidukijuht on kohustatud hoolikalt jälgima puudega isikuid bussi sisenemisel ja väljumisel ning neid abistama kui viimased seda soovivad. Madalapõhjaliseks loetakse buss, millel on vähemalt üks uks bussi madalapõhjalises osas. Bussis peab olema ratastooli või lapsevankri kinnitamise võimalus.
   3. lepingu täitmiseks peab vedajal olema (lisaks tehnilise kirjelduse punktis 5 d toodud bussidele) 10 ( + vähemalt 2 asendusbussi) M3 kategooria I- klassi linnaliinide veoks sobivate bussi, milles peab olema minimaalselt 75 kohta (sh istekohti 25-35) ja mille pikkus jääb vahemikku 11 000 mm – 12 000 mm. Bussil peab olema vähemalt kolm kahele poole avanevat ust.
   4. ATL-i sõlminud edukale pakkujale antakse Maanteeameti poolt ühistranspordiseaduse § 10 lg 4 ja riigivaraseaduse riigivara kasutusse andmise sätete alusel ATL täitmiseks kasutada 5 MAN Lions City BA21K109 bussi.
   5. Sõitjate vedu peab korraldama nende bussidega, mille loetelu on Hankijale

esitatud vastavalt HD-le. Lepingu täitmise perioodil võib põhjendatud vajaduse

korral busse samaväärsete vastu välja vahetada üksnes Hankija eelneval

kirjalikul loal;

* 1. mitte ühegi sõitjaveoks kasutatava bussi vanus (väljaarvatud punktis 5d nimetatud bussid) ei tohi Lepingu täitmise perioodil ületada 8 aastat arvates Riikliku ühistranspordiregistri sõidukikaardile kantud sõiduki registreerimise aastast.
  2. täitma järgmised nõuded pakutavatele ja lepingu täitmisel kasutatavatele bussidele:
* olema M3 kategooria I-klassi nõuete kohased (vastavalt majandus- ja kommunikatsiooniministri 13. juuni 2011. a määrusele nr 42 “Mootorsõiduki ja selle haagise tehnonõuded ning nõuded varustusele”);
* olema kantud riiklikku liiklusregistrisse ja läbinud sõidukite korralise tehnoülevaatuse;
* olema varustatud anduritega, mis ei lase ustel sulguda, kui bussi ukse vahel on takistus;
* olema varustatud süsteemiga, mis takistab bussi liikumahakkamist enne bussi ukse täielikku sulgumist;
* olema varustatud sõitjatesalongi sundventilatsioonisüsteemi ja kütteseadetega;
* omama külgedel kahekordse klaasiga pakettaknaid;
* mõlemal küljel peab olema vähemalt kaks avatavat õhutusakent;
* omama bussi sissepääsul ja astmetel ilmsete kulumiskahjustusteta eredavärvilist märgistust (nt helkurriba) ning bussi sissepääs ja astmed peavad olema kaetud libisemisvastase materjaliga,;
* olema varustatud elektrooniliste LED, LCD või flip-dot tehnoloogial töötavate tabloodega järgmiselt: bussi ees ja paremal küljel tekstiga marsruuditabloo (mahutavusega vähemalt 24 tähemärki) ning bussi ees, taga ja paremal küljel 3-kohalise numbriosaga tabloo;
* olema varustatud mikrofoniga, mille vahendusel saab edastada sõitjatele teateid (sh võib mikrofoni kaudu teadustada peatusi);
* olema varustatud piletiregistraatoritega vähemalt iga ukse juures. Piletiregistraatorid peavad olema hästi nähtavad ja ligipääsetavad;
  1. bussid peavad lepingu täitmise perioodil vastama järgmistele heakorranõuetele:
     + olema korrektsete, tervete ja puhaste istmete ja istmekatetega;
     + olema puhaste ja läbipaistvate akendega (keelatud on reklaami või muu info kleepimine akendele, samuti akende läbipaistvuse muul viisil halvendamine, v.a bussi kujunduselemendid ja avaliku teenindamise lepingu järgi lubatud info (kujunduselemendid ei tohi oluliselt takistada aknast väljavaadet));
     + olema seest ning väljast puhtad;
     + olema varustatud prügikastidega iga ukse juures;

1. Pakkuja peab esitama riigihanke teostamiseks pakkuja poolt kasutatavate busside loetelu (HD Vorm IX). Pakkuja esitab koopiad dokumentidest, mis tõendavad HD Vormil IX märgitud busside esmase registreerimise aastat või uute busside puhul esitab andmed margi ja mudeli kohta;
2. Pakkuja peab esitama dokumendid, mis tõendavad, et avaliku teenindamise lepingu alusel veoteenuse osutamiseks nõuetekohased bussid on pakkuja omanduses ja/või kasutuses või tal on võimalik need teenuse osutamise ajaks omandisse või kasutusse saada (eelleping);
3. Pakkuja tagab, et hiljemalt teenindusperioodi alguseks ja igal hetkel ATL-i täitmise ajal on pakkuja poolt ATL-i täitmiseks rakendatavad bussijuhid läbinud vastavalt autoveoseaduse § 27 lõikele 1 ametikoolituse ning neil on olemas kõik Eestis vajalikud bussijuhina töötamise õigust ja kvalifikatsiooni tõendavad dokumendid;
4. Ühistransporditeenuse korraldamisel peab vedude eest vastutav isik (veokorraldaja) olema hea mainega ja ametialaselt pädev ning vastama ühistranspordiseaduse § 36 või Europa Parlamendi ja nõukogu määruse (EÜ) nr 1071/2009 artikli 4 lg 1 nõuetele;
5. Pakkuja peab korraldama kooskõlastatult hankijaga sõidupiletite müügi ning sõidudokumentide kontrolli bussides. Pakkuja peab korraldama sõidupiletite müüki kassaaparaadi (kassaseadme) kaudu ja kasutama piletimüügisüsteemi, mis vastab kehtivale seadusandlusele ning võimaldab tulude arvestust ja kontrolli, (sh tasuta sõiduõigusega sõitjad esiuksest sisenemisel) liinide lõikes ja müüdud piletite koguse arvestamist, samuti korraldama kooskõlastatult Hankijaga piletikontrolli nõudmata selle eest täiendavat tasu.
6. Hankija teavitab pakkujaid, et Narvas on võimalus tankida ka CNG (maagaas) kütusel sõitvaid busse. Liine võib teenindada nii diisel- kui gaasikütusel töötavate bussidega.

(allkirjastatud digitaalselt)

Natalja šibalova

Narva Linnavalitsuse Arhitektuuri- ja Linnaplaneerimise Ameti direktori kohusetäitja