**Narva Linnavalitsuse Arhitektuuri- ja Linnaplaneerimise Amet**  
**Avalik bussiliinivedu Narva linnas**

**NÕUDED PAKKUMUSELE - VASTAVUSTINGIMUSED**  
**Hankija teeb ettepaneku esitada pakkumusi vastavalt järgmistele tingimustele**

|  |  |  |  |
| --- | --- | --- | --- |
| **nr** | **Dokumendi**  **esitamine** | **Tingimus ja nõutav dokument** | **Dokumendi**  **vorm** |
| 1 | kohustuslik | Pakkuja peab nõustuma kõikide hanketeates, hankedokumentides ja hankedokumentide lisades esitatud tingimustega. Pakkuja kinnitab pakkumuses kõigi hanketeates, hankedokumentides ja hankedokumentide lisades esitatud tingimuste ülevõtmist ja esitab pakkumuse üksnes kõigi nende asjaolude kohta, mille kohta hankija soovib võistlevaid pakkumusi. Pakkuja esitab vormikohas kinnituse. | **Vorm** I Kinnitus riigihankes osalemise kohta |
| 2 | vajadusel | Ühispakkumuse korral tuleb näidata iga ühispakkumuses osaleja poolt täidetav osa veomahust, nimetades konkreetsed liinid ja vastavad osad sõiduplaanist või kirjeldades ühispakkujate osad muude avaliku teenindamise kohustusega seotud tegevuste täitmisel (näit piletimüügi, vms korraldus). Ühispakkujate volitatud esindaja esitab omakäelisel vormil kirjelduse ühispakkumuses osalejate osast liiniveol ja sellega seotud muude avaliku teenindamisega seotud tegevuste täitmisel. |  |
| 3 | vajadusel | Ühispakkumus peab sisaldama kinnitust, et hankelepingu täitmise eest vastutavad ühispakkujad solidaarselt. Esitada tuleb kinnitus omakäelisel vormil, mis on allkirjastatud kõigi ühispakkumuses osalejate poolt. |  |
| 4 | vajadusel | Pakkuja peab tasuma pakkumuse tagatise summas 50 000 EUR. Pakkuja on kohustatud tõendama tagatise olemasolu krediidi- või finantseerimisasutuse või kindlustusandja garantiiga või deponeerima tagatisraha enne pakkumuse esitamist hankija SEB panga arvelduskontole nr EE321010220034038012. Saajaks märkida Narva Linnavalitsuse Arhitektuuri- ja Linnaplaneerimise Amet ja selgituseks: Tagatisraha riigihanke „Avalik bussiliinivedu Narva linnas" eest. Tagatis peab olema kehtiv kogu pakkumuse jõusoleku aja arvates pakkumuse esitamise tähtpäevast. Tagatisena antud garantiikirja kohaselt peab selle väljastanud krediidiasutus olema kohustatud tegema väljamakse kuni tagatisraha summa ulatuses makse hankijale viimase esimesel nõudel tingimusteta. Hankija poolt aktsepteeritud krediidi- või finantsasutused peavad omama Eestis krediidi- või finantsasutusena tegutsemise õigust vastavalt krediidiasutuste seadusele, kas omades finantsinspektsiooni poolt antud tegevusluba, tütarettevõtja või filiaali asutamise luba või omama õigust osutada piiriüleseid teenuseid. |  |
| 5 | Kohustuslik | Pakkumus peab vastama tehnilisele kirjeldusele, mis on kättesaadav Hankedokumendid lehelt HD Lisa 1 Hankelepingu eseme tehniline kirjeldus ja HD Lisa 2 ATL-s sätestatud tingimustele. Pakkuja esitab pakkumuse viisil, mis võimaldab hankijal kontrollida selle vastavust kõikidele tehnilises kirjelduses ja ATL-s loetletud tingimustele. Pakkumusega tuleb esitada järgmised andmed: 1. Kasutatavate busside loend vastavalt HD Vormile IX 2. Dokumendid, mis tõendavad, et kasutatavad ja nõuetekohased bussid on Pakkuja omanduses või valduses alates 01.02.2016. 3. Dokumendid või nende koopiad, mis tõendavad HD Vorm IX märgitud busside esmase registreerimise aastat. | **Vorm IX** Riigihanke teostamiseks kasutatavate busside loend |
| 6 | kohustuslik | Pakkuja esitab arvutuse, mille põhjal ta on tuletanud pakkumusega esitatud liinikilomeetri maksumuse. Pakkuja esitab oma arvestuse vastavalt HD Vorm X Pakkumuse liinikilomeetri maksumuse aluseks olevate tulude-kulude arvestus. | **Vorm X** Liinikilomeetri maksumuse aluseks olevate tulude-kulude arvestus |
| 7 | kohustuslik | Pakkuja esitatud arvestuslik tööaeg peab võimaldama teenindada liine vastavalt käesoleva hanke HD lisa 1 lisas C olevatele Narva linna bussiliinide sõiduplaanidele ning töölepinguseaduses, muudes õigusaktides ja Eesti Transpordi- ja Teetöötajate Ametiühingu ning Autoettevõtete Liidu vahel sõlmitud laiendatud üldtöökokkuleppes sätestatud tingimustel. Pakkuja esitab tööaja arvestuse vormil XI Bussijuhtide tööaja ja palga arvestus. | **Vorm XI** Bussijuhtide tööaja ja palga arvestus |